สาวเพชรบุรีมีเรื่อง ถามคู่กรณี มองหน้าทำไม สุดท้ายโดนตบด้วยปืน 
สาวบ้านลาดเพชรบุรีมารับสามีเป็น รปภ. เกิดมองหน้ากับพนักงานในห้างฯ เคลียร์ไม่จบ คู่กรณีตามพวกมารุมทำร้าย ตบด้วยปืนกลางลานจอดรถ สุดท้ายเจอสามีของคนที่ถูกรุม แย่งปืนไว้ได้ แจ้งตำรวจดำเนินคดีเวลา 19.30 น. วันที่ 21 กรกฎาคม ศูนย์รับแจ้งเหตุฉุกเฉิน 191 เพชรบุรี ได้รับแจ้งเหตุทะเลาะวิวาท มีผู้ได้รับบาดเจ็บ 2 คน ที่ลานจอดรถไทวัสดุสาขาเพชรบุรี ริมถนนเพชรเกษมขาล่องใต้ อ.บ้านลาด จ.เพชรบุรีหลังรับแจ้ง พ.ต.ท.ทวีชัย เอี่ยมละออ รอง ผกก.สอบสวน สภ.บ้านลาด พร้อมด้วย ร.ต.ท. เจตพัฒน์ ทองงามตระกูล ร้อยเวร ร่วมกับชุดสืบสวนลงพื้นที่ไปตรวจสอบ ที่เกิดเหตุเป็นลานจอดรถ หน้าไทวัสดุ พบผู้ได้รับบาดเจ็บ ทราบชื่อ นางสาวนงนภัส ธรรมสังข์ อายุ 23 ปี มีแผลถูกตีด้วยปืนที่บริเวณศีรษะ ส่วน นางขวัญตา หวังผล อายุ 39 ปี อยู่บ้านเลขที่ 173/9 ม.3 ต.เวียงคอย อ.เมืองเพชรบุรี มีบาดแผลบวมที่ศีรษะ และฟกช้ำตามร่างกาย รวมถึงที่ลำคอ เพราะถูกตีด้วยปืนด้วยเช่นกันนางขวัญตา หวังผล เปิดเผยว่า ขณะที่อยู่ในลานจอดรถ ได้มีพนักงานของไทวัสดุมามองหน้าตนแบบแปลกๆ ตนจึงได้เดินเข้าไปถามพนักงานคนดังกล่าวว่ามองหน้าทำไม จนเกิดมีปากเสียงกัน ก่อนแยกย้ายกัน โดยพนักงานคนดังกล่าวถูกผู้บริหารเรียกไปอบรม ต่อมาเมื่อตนกลับมาอยู่ที่ลานจอดรถเพื่อรอรับสามีกลับบ้าน ซึ่งสามีเป็นพนักงานรักษาความปลอดภัยของไทวัสดุ ได้มีผู้ชายซึ่งเป็นแฟนของคนที่ตนมีเรื่องด้วย พร้อมเพื่อนผู้ชายและผู้หญิงรวมกันแล้วเกือบ 10 คน เข้ามาหาเรื่องชักปืนมาตบตน และลูกสาวที่เข้ามาช่วยก็โดนตบด้วยปืน ถูกทำร้ายด้วยด้านนายสมหมาย แก้วประเสริฐ อายุ 47 ปี พนักงานรักษาความปลอดภัยที่ไทวัสดุ สามีของนางขวัญตา เผยว่า เห็นคนร้ายมีอาวุธปืนขณะชุลมุน จึงเข้าไปแย่งปืนไว้แล้วนำส่งให้ตำรวจเพื่อเป็นหลักฐาน โดยตำรวจ สภ.บ้านลาด จะตรวจสอบกล้องในที่เกิดเหตุ และอาวุธปืนที่ถูกแย่งมาได้ เพื่อติดตามผู้ก่อเหตุมาดำเนินคดีต่อไป
สาวบ้านลาดเพชรบุรีมารับสามีเป็นรปภ. เกิดมองหน้ากับพนักงานในห้างฯ เคลียร์ไม่จบ คู่กรณีตามพวกมารุมทำร้าย ตบด้วยปืนกลางลานจอดรถ สุดท้ายเจอสามีของคนที่ถูกรุม แย่งปืนไว้ได้ แจ้งตำรวจดำเนินคดี
ตบด้วยปืน,ตบผู้หญิง,มองหน้าหาเรื่อง,มองหน้ามีเรื่อง,ข่าวเพชรบุรี,ข่าวทั่วไป